分散式系統嘅呢啲特性喺實用上好有價值。其中一個例子係大型多人網上遊戲嘅伺服器，一隻mmog嘅一個玩家會用佢部電腦－遊戲機或者個人電腦等－行佢個遊戲程式，然後部電腦將個玩家俾嘅訊號傳去伺服器嗰度，伺服器喺每一個時間點都要接收成千上萬嘅玩家俾嘅輸入，進行運算，計出遊戲世界嘅狀態應該要點樣改變，再將個輸出傳返去玩家嘅電腦嗰度，所以隻遊戲嘅玩家數量愈多，個伺服器要處理嘅數據量就愈大。